pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มาตรการบรรเทาภาระค่าใช้จ่ายของประชาชนในระยะเร่งด่วน
วันศุกร์ที่ 4 มิถุนายน 2564
มาตรการบรรเทาภาระค่าใช้จ่ายของประชาชนในระยะเร่งด่วน
วันอังคารที่ 11 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการบรรเทาภาระค่าใช้จ่ายของประชาชนในระยะเร่งด่วน กรอบวงเงิน 85,500 ล้านบาท ประกอบด้วย การเพิ่มวงเงินช่วยเหลือผู้ประกันตนตาม “โครงการ ม33เรารักกัน” และวงเงินช่วยเหลือ “โครงการเราชนะ” โดยเพิ่มวงเงินช่วยเหลือ อีกสัปดาห์ละ 1,000 บาท เป็นเวลา 2 สัปดาห์ และมีระยะเวลาใช้จ่ายสิ้นสุดในวันที่ 30 มิ.ย. 64 นอกจากนี้ ยังเห็นชอบโครงการเพิ่มกําลังซื้อให้กับผู้มีบัตรสวัสดิการแห่งรัฐ ระยะที่ 3 และผู้ที่ต้องการความช่วยเหลือเป็นพิเศษ โดยช่วยลดภาระค่าครองชีพเพิ่มเติมเดือนละ 200 บาท เป็นเวลา 6 เดือน ตั้งแต่เดือน ก.ค. - ธ.ค. 64 ทั้งนี้ จะช่วยบรรเทาภาระค่าใช้จ่ายของประชาชน ในช่วงวิกฤตนี้ได้ในระดับหนึ่ง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการช่วยเหลือค่าน้ำ-ค่าไฟ ผู้ได้รับผลกระทบจากโควิด-19
วันศุกร์ที่ 4 มิถุนายน 2564
มาตรการช่วยเหลือค่าน้ํา-ค่าไฟ ผู้ได้รับผลกระทบจากโควิด-19
วันพุธที่ 12 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการบรรเทาภาระค่าใช้จ่ายด้านสาธารณูปโภคขั้นพื้นฐานแก่ประชาชนที่ได้รับผลกระทบจากการแพร่ระบาดของโรคโควิด-19 ระลอกใหม่ ด้วยการลดค่าน้ําประปา - ค่าไฟฟ้า เฉพาะบ้านที่อยู่อาศัยและกิจการขนาดเล็ก ไม่รวมส่วนราชการและรัฐวิสาหกิจ เป็นเวลา 2 เดือน มีผลตั้งแต่เดือน พ.ค. – มิ.ย. 64 แบ่งเป็น ส่วนลดร้อยละ 10 สําหรับค่าน้ําประปา และใช้ไฟโดยไม่เสียค่าใช้จ่าย สูงสุดไม่เกิน 90 หน่วย/เดือน หากใช้ไฟเกิน 150 หน่วย/เดือน จะได้รับส่วนลดโดยใช้ค่าไฟฟ้าเดือนเม.ย. 64 เป็นฐาน ซึ่งมาตรการดังกล่าวจะช่วยบรรเทาความเดือดร้อนให้กับประชาชนผู้ใช้ไฟฟ้าและน้ําประปา กว่า 23 ล้านครัวเรือนทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขยายจำนวนผู้รับสิทธิและเวลาการใช้จ่ายโครงการเราชนะ
วันศุกร์ที่ 4 มิถุนายน 2564
ขยายจํานวนผู้รับสิทธิและเวลาการใช้จ่ายโครงการเราชนะ
วันพุธที่ 28 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายกลุ่มเป้าหมายโครงการเราชนะเพิ่มเติมอีก 2,400,000 คน โดยไม่ใช่การเปิดรับลงทะเบียนใหม่ แต่เป็นผู้ที่เคยลงทะเบียนไว้แล้ว และอยู่ระหว่างการตรวจสอบคัดกรอง รวมทั้งผู้ต้องการความช่วยเหลือพิเศษ /ผู้ที่อยู่ระหว่างการทบทวนสิทธิ เพื่อให้ครอบคลุมจํานวนกลุ่มเป้าหมายโครงการจากเดิมที่อนุมัติไปแล้ว 31,100,000 คน เพิ่มเป็น 33,500,000 คน โดยมีกรอบวงเงินเพิ่มขึ้น อีกกว่า 3,000 ล้านบาท นอกจากนี้ ยังเห็นชอบให้ขยายเวลาการใช้จ่ายวงเงินสิทธิโครงการเราชนะ ออกไปจนถึงวันที่ 30 มิ.ย. 64 เพื่อไม่ให้ประชาชนต้องเร่งรัดใช้เงิน และบรรเทาผลกระทบกรณีที่ไม่สามารถเดินทางออกไปใช้จ่ายในช่วงการระบาดของโรคโควิด-19 ระลอกใหม่ได้
รวมไทยสร้างชาติ กับสํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ขยายโครงการเยียวยาเกษตรชาวสวนลำไย ปี 2563
วันศุกร์ที่ 4 มิถุนายน 2564
​ขยายโครงการเยียวยาเกษตรชาวสวนลําไย ปี 2563
วันศุกร์ที่ 30 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากสถานการณ์การแพร่ระบาดของโรคโควิด-19 และสภาพอากาศที่แปรปรวนทําให้เกษตรกรผู้ปลูกลําไยประสบปัญหาเนื่องจากภาวะลําไยล้นตลาดในช่วงปี 2563 ซึ่งที่ผ่านมา รัฐบาลได้เห็นชอบเยียวยาเกษตรกรชาวสวนลําไยไร่ละ 2,000 บาท ครัวเรือนละไม่เกิน 25 ไร่ โดยดําเนินการไปแล้ว 202,013 ครัวเรือน ล่าสุดคณะรัฐมนตรีมีมติให้ขยายจํานวนเกษตรกรชาวสวนลําไย ที่จะได้รับการเยียวยาเพิ่มขึ้นอีก 160 ครัวเรือน รวมเป็น 202,173 ครัวเรือน เพื่อให้ครอบคลุมเกษตรกรที่ได้รับผลกระทบ ภายใต้หลักการเดิม โดย ธ.ก.ส.จะโอนเงินเข้าบัญชีของเกษตรกรโดยตรง พร้อมทั้งขยายระยะเวลาโครงการจากเดิมสิ้นสุดวันที่ 31 ม.ค. 64 เป็นสิ้นสุด 30 เม.ย. 64 อีกด้วย
รวมไทยสร้างชาติ กับสํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการสร้างรายได้ด้วยแฟรนไชส์ฝ่าโควิด-19
วันศุกร์ที่ 4 มิถุนายน 2564
โครงการสร้างรายได้ด้วยแฟรนไชส์ฝ่าโควิด-19
วันพฤหัสบดีที่ 29 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบอนุมัติวงเงิน 68 ล้านบาท จัดโครงการสร้างรายได้ด้วย “แฟรนไชส์ฝ่าโควิด-19” เพื่อกระตุ้นกิจกรรมทางเศรษฐกิจให้ธุรกิจแฟรนไชส์ และ SMEs ขนาดเล็ก กลับมาดําเนินธุรกิจได้ตามปกติ ตั้งเป้าช่วยเหลือเจ้าของธุรกิจให้สามารถเข้าถึงแหล่งเงินทุนด้วยสินเชื่อดอกเบี้ยต่ําจากสถาบันการเงินของรัฐและธนาคารพาณิชย์ต่าง ๆ ผ่าน กิจกรรมหลัก คือ งานแฟรนไชส์สร้างอาชีพ Road Show 2021 รวม 15 จังหวัดทั่วประเทศ และงาน DBD Franchise & SME Expo 2021 โดยคาดว่าจะเป็นทางเลือกเพื่อสร้างรายได้แก่ผู้ที่ต้องการลงทุนในธุรกิจแฟรนไชส์ ที่จะได้รับประโยชน์จากโครงการนี้กว่า 10,000 ราย ก่อให้เกิดการจ้างงาน สร้างอาชีพ สร้างรายได้ให้ประชาชน โดยมีระยะเวลาดําเนินงานตั้งแต่เดือนพ.ค. – ธ.ค. 64
รวมไทยสร้างชาติ กับสํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประชาสัมพันธ์สำหรับผู้มีบัตรสวัสดิการแห่งรัฐ
วันศุกร์ที่ 4 มิถุนายน 2564
ประชาสัมพันธ์สําหรับผู้มีบัตรสวัสดิการแห่งรัฐ
ตามที่ ครม.มีมติเห็นชอบผลการพิจารณาของคณะกรรมการกลั่นกรองการใช้จ่ายเสนอ โดยมอบหมายให้กระทรวงการคลังดําเนินมาตรการลดภาระค่าครองชีพและฟื้นฟูเศรษฐกิจจากผลกระทบของ COVID-19 ซึ่งประกอบด้วย 4 โครงการ โดยประชาชนแต่ละคนสามารถเข้าร่วมได้ 1 โครงการเท่านั้น
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่คณะรัฐมนตรีมีมติเห็นชอบผลการพิจารณาของคณะกรรมการกลั่นกรองการใช้จ่ายเสนอ โดยมอบหมายให้กระทรวงการคลังดําเนินมาตรการลดภาระค่าครองชีพและฟื้นฟูเศรษฐกิจจากผลกระทบของ COVID-19 ซึ่งประกอบด้วย 4 โครงการ ได้แก่ โครงการเพิ่มกําลังซื้อให้แก่ผู้มีบัตรสวัสดิการแห่งรัฐ (ผู้มีบัตรฯ) ระยะที่ 3 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ โครงการคนละครึ่ง ระยะที่ 3 และโครงการยิ่งใช้ยิ่งได้ ครอบคลุมประชาชนประมาณ 51 ล้านคน โดยประชาชนแต่ละคนสามารถเข้าร่วมได้ 1 โครงการเท่านั้น
สําหรับโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 3 กลุ่มผู้มีบัตรฯ ประมาณ 13.65 ล้านคน จะช่วยเหลือค่าซื้อสินค้าจากร้านธงฟ้าราคาประหยัดพัฒนาเศรษฐกิจท้องถิ่น และค่าซื้อสินค้าหรือค่าบริการจากร้านค้าหรือผู้ให้บริการที่เข้าร่วมโครงการคนละครึ่ง ระยะที่ 3 จํานวน 200 บาทต่อคนต่อเดือน เป็นระยะเวลา 6 เดือน ทั้งนี้ หากผู้มีบัตรฯ ประสงค์จะรับสิทธิโครงการคนละครึ่ง ระยะที่ 3 หรือโครงการยิ่งใช้ยิ่งได้แทน จะต้องสละสิทธิการเป็นผู้มีบัตรฯ โดยขอให้นําบัตรฯ มาคืนที่กรมบัญชีกลางหรือสํานักงานคลังจังหวัด ภายในวันที่ 7 มิถุนายน 2564 เพื่อไม่ให้เกิดการรับสิทธิซ้ําซ้อนระหว่างโครงการ ซึ่งการคืนบัตรฯ ดังกล่าวจะถือเป็นการสละสิทธิไม่สามารถรับสวัสดิการผ่านบัตรฯ ได้อีก หากผู้มีบัตรฯ คืนบัตรฯ หลังวันที่ 7 มิถุนายน 2564 จะไม่สามารถลงทะเบียนเข้าร่วมโครงการคนละครึ่ง ระยะที่ 3 และโครงการยิ่งใช้ยิ่งได้
โฆษกกระทรวงการคลัง ย้ําว่าสําหรับผู้มีบัตรฯ ที่สละสิทธิแล้ว และประสงค์ลงทะเบียนเข้าร่วมโครงการคนละครึ่ง ระยะที่ 3 ในวันที่ 14 มิถุนายน 2564 หรือโครงการยิ่งใช้ยิ่งได้ ในวันที่ 21 มิถุนายน 2564 สามารถลงทะเบียนผ่านแอปพลิเคชัน “เป๋าตัง” หรือเว็บไซต์ www.คนละครึ่ง.com หรือ www.ยิ่งใช้ยิ่งได้.com ตามต้องการ เช่นเดียวกับประชาชนทั่วไป ทั้งนี้ หากผู้ที่ได้ลงทะเบียนโครงการคนละครึ่ง ระยะที่ 3 หรือโครงการยิ่งใช้ยิ่งได้ และได้รับสิทธิโครงการใดโครงการหนึ่งไว้แล้วมีความประสงค์ที่จะเปลี่ยนไปรับสิทธิอีกโครงการหนึ่งแทน จะต้องลงทะเบียนเพื่อรับสิทธิอีกโครงการหนึ่ง ผ่านแอปพลิเคชัน “เป๋าตัง” ภายในวันที่ 28 มิถุนายน 2564 และถือเป็นการสละสิทธิโครงการที่ได้รับสิทธิเดิม
สํานักงานเศรษฐกิจการคลัง โทร. 02 273 9020 ต่อ 3503 3516 3506 3502 3536
ธนาคารกรุงไทย จํากัด (มหาชน) โทร. 02-111-1122
รัฐบาลไทย-ข่าวทำเนียบรัฐบาล-การประชุมคณะกรรมการขับเคลื่อนการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model)
วันศุกร์ที่ 4 มิถุนายน 2564
การประชุมคณะกรรมการขับเคลื่อนการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model)
ปลัดฯ กอบชัย เป็นประธานการประชุมคณะกรรมการขับเคลื่อนการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model)
วันนี้ (4 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model) ของกระทรวงอุตสาหกรรม ครั้งที่ 2/2564 โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และผู้บริหารหน่วยงานในสังกัดกระทรวงอุตสาหกรรม เข้าร่วมประชุมผ่านระบบการประชุมทางไกล Zoom Meeting ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
โดยที่ประชุมฯ ได้รายงานความคืบหน้า โครงการมาตรการและแนวทางในการขับเคลื่อนของคณะอนุกรรมการขับเคลื่อนนโยบายการพัฒนาเศรษฐกิจตามแนวทาง BCG model ทั้ง 3 คณะ ได้แก่ 1) อนุกรรมการขับเคลื่อนนโยบายการพัฒนาเศรษฐกิจชีวภาพ (Bio Economy) 2) อนุกรรมการขับเคลื่อนนโยบายการพัฒนาเศรษฐกิจหมุนเวียน (Circular Economy) และ 3) อนุกรรมการขับเคลื่อนนโยบายการพัฒนาเศรษฐกิจสีเขียว (Green Economy) รวมถึงพิจารณากําหนดเป้าหมายและแนวทางในการขับเคลื่อนการพัฒนาเศรษฐกิจชีวภาพ – เศรษฐกิจหมุนเวียน - เศรษฐกิจสีเขียว (Bio-Circular-Green Economy : BCG Model) ของกระทรวงอุตสาหกรรม
ทั้งนี้ การจัดประชุมฯ ดังกล่าว เป็นไปตามมาตรการควบคุมและป้องกันการแพร่ระบาดของเชื้อไวรัส โควิด-19 ตามข้อกําหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 28 พฤษภาคม – 3 มิถุนายน 2564
วันศุกร์ที่ 4 มิถุนายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 28 พฤษภาคม – 3 มิถุนายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 28 พฤษภาคม – 3 มิถุนายน 2564  พบการกระทําผิด จํานวน 225 คดี คิดเป็นเงินค่าปรับ 6.63 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 28 พฤษภาคม – 3 มิถุนายน 2564) พบว่ามีการกระทําผิด จํานวน 225 คดี คิดเป็นเงินค่าปรับ 6.63 ล้านบาท โดยแยกเป็น สุรา จํานวน 129 คดี ค่าปรับ 1.41 ล้านบาท ยาสูบ จํานวน 49 คดี ค่าปรับ 1.64 ล้านบาท ไพ่ จํานวน 4 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 14 คดี ค่าปรับ 3.05 ล้านบาท น้ําหอม จํานวน 1 คดี ค่าปรับ 0.05 ล้านบาท รถจักรยานยนต์ จํานวน 20 คดี ค่าปรับ 0.19 ล้านบาท และสินค้าอื่น ๆ จํานวน 8 คดี ค่าปรับ 0.28 ล้านบาท โดยมีของกลางแยกเป็นน้ําสุรา จํานวน 1,027.140 ลิตร ยาสูบ จํานวน 2,978 ซอง ไพ่ จํานวน 42 สํารับ น้ํามันและผลิตภัณฑ์น้ํามัน จํานวน 56,850.000 ลิตร น้ําหอม จํานวน 1,177 ขวด รถจักรยานยนต์ จํานวน 20 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 3 มิถุนายน 2564 พบว่ามีการกระทําผิด จํานวน 18,292 คดี คิดเป็นเงินค่าปรับ 417.69 ล้านบาท โดยแยกเป็น สุรา จํานวน 10,452 คดี ค่าปรับ 92.73 ล้านบาท ยาสูบ จํานวน 5,145 คดี ค่าปรับ 203.74 ล้านบาท ไพ่ จํานวน 393 คดี ค่าปรับ 6.37 ล้านบาท น้ํามันและผลิตภัณฑ์น้ํามัน จํานวน 878 คดี ค่าปรับ 52.83 ล้านบาท น้ําหอม จํานวน 79 คดี ค่าปรับ 3.15 ล้านบาท รถจักรยานยนต์ จํานวน 928 คดี ค่าปรับ จํานวน 25.51 ล้านบาท และสินค้าอื่น ๆ จํานวน 417 คดี ค่าปรับ 33.36 ล้านบาท โดยมีของกลางแยกเป็นน้ําสุรา จํานวน 1,615,573.919 ลิตร ยาสูบ จํานวน 606,393 ซอง ไพ่ จํานวน 32,885 สํารับ น้ํามันและผลิตภัณฑ์น้ํามัน จํานวน 1,510,394.000 ลิตร น้ําหอม จํานวน 109,738 ขวด รถจักรยานยนต์ จํานวน 1,669 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-กระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๗/๒๕๖๔
วันศุกร์ที่ 4 มิถุนายน 2564
กระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๗/๒๕๖๔
กระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019
ในวันศุกร์ที่ ๔ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ นายนิยม เติมศรีสุข รองปลัดกระทรวงยุติธรรม เป็นประธานการประชุมติดตามการดําเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๗/๒๕๖๔ โดยมี นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยภาพรวมสถานการณ์การแพร่ระบาดของโรคติดเชื้อไวรัสโควิด-19 ในเรือนจําและทัณฑสถาน พบว่ามีเรือนจํา/ทัณฑสถานที่ไม่พบการแพร่ระบาดของโรคเพิ่มขึ้น เป็นจํานวน ๑๒๔ แห่ง โดยปัจจุบัน นอกจากทัณฑสถานโรงพยาบาลราชทัณฑ์ที่ทําหน้าที่ในการดูแลรักษาผู้ป่วยแล้ว ยังมีโรงพยาบาลเรือนจํากลางบางขวางที่เป็นโรงพยาบาลอยู่ในพื้นที่เรือนจํากลางบางขวาง ซึ่งเป็นสถานที่ดูแลรักษาผู้ป่วยเดิมอยู่ก่อนแล้ว มาทําหน้าที่รองรับการรักษาผู้ป่วยติดเชื้อโควิด-19 กลุ่มสีเหลืองในเรือนจําเขตพื้นที่จังหวัดนนทบุรี ซึ่งประกอบด้วย เรือนจํากลางบางขวาง และเรือนจําจังหวัดนนทบุรี ที่สามารถส่งต่อการรักษาได้อย่างรวดเร็วและแบ่งแยกแดนเพื่อใช้ในการรักษาไม่ให้ปะปนกันอย่างเป็นระบบ โดยมีเจ้าหน้าที่และบุคลากรทางการแพทย์เข้ามาดูแลรักษาเสมือนโรงพยาบาลภายนอก พร้อมอุปกรณ์ทางการแพทย์ครบวงจร สามารถดูแลผู้ป่วยติดเชื้อไวรัสโควิด-19 ได้อย่างมีประสิทธิภาพ
นอกจากนี้ ที่ประชุมได้ติดตามการดําเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยที่ประชุมได้เน้นย้ําให้ผู้บัญชาการเรือนจํา/ทัณฑสถาน ยึดแนวทางการปฏิบัติงานอย่างเคร่งครัด รวมทั้งจัดเตรียมพื้นที่และพิจารณา ทํา รพ. สนาม โดยให้ยึดหลักการคือ การจัดทํา รพ.สนาม จะดําเนินการเฉพาะกรณีที่พบผู้ติดเชื้อแล้วมีแนวโน้มขยายตัว ทั้งนี้ในกรณีที่พบในที่กักตัวในขั้นแรกรับ ให้ประเมินสถานการณ์และจัดเตรียมพื้นที่ไว้ด้วย นอกจากนี้ ได้มอบหมายให้ผู้บัญชาการเรือนจํา/ทัณฑสถาน ใช้อํานาจหน้าที่ตามประกาศกระทรวงสาธารณสุข เรื่องแต่งตั้งเจ้าพนักงานควบคุมโรคติดต่อ พ.ศ.2558 (ฉบับที่ 6) พ.ศ.2564 กักตัวผู้ต้องขังที่จะได้รับปล่อยตัวไว้ก่อนในกรณีที่ผล SWAB ยังไม่ออก เมื่อผลแจ้งว่าปลอดเชื้อจึงจะดําเนินการปล่อยตัวตามกระบวนการต่อไป
รัฐบาลไทย-ข่าวทำเนียบรัฐบาล-รมช.แรงงาน รับมอบห้องความดันลบ ส่งต่อโรงพยาบาลชุมชน ช่วยผู้ป่วยโควิด-19
วันศุกร์ที่ 4 มิถุนายน 2564
รมช.แรงงาน รับมอบห้องความดันลบ ส่งต่อโรงพยาบาลชุมชน ช่วยผู้ป่วยโควิด-19
- -
วันที่ 4 มิถุนายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นตัวแทนรับมอบห้องความดันลบ (Negative pressure unit) จากมูลนิธิเพื่อสถาบันพระปกเกล้า ร่วมกับ สมาคมแห่งสถาบันพระปกเกล้า โดยมีนายแพทย์ณัฏฐชัย สุวจิตตานนท์ นายปริญญา ตลาโสร์ และนายธัชพร วัดอักษร ผู้แทนสมาคมแห่งสถาบันพระปกเกล้าและมูลนิธิเพื่อสถาบันพระปกเกล้า เป็นตัวแทนส่งมอบ ซึ่งจะมอบห้องความดันลบ ให้แก่ โรงพยาบาลชุมชน จํานวน 4 แห่ง ได้แก่ โรงพยาบาลเฉลิมพระเกียรติ โรงพยาบาลสมเด็จพระยุพราช ปัว จังหวัดน่าน โรงพยาบาลแม่สาย และโรงพยาบาลสมเด็จพระยุพราช เชียงราย จังหวัดเชียงราย เพื่อใช้เป็นห้องพักรักษาผู้ป่วยจากการติดเชื้อโควิด-19
ศาสตราจารย์ นฤมล กล่าวว่า ห้องความดันลบ เป็นห้องจําเป็นในการดูแลรักษาผู้ติดเชื้อโควิด -19 ซึ่งเป็นเชื้อโรคอุบัติใหม่ที่สามารถแพร่กระจายได้ในอากาศ การมีห้องความดันลบจะช่วยให้บุคลากรทางการแพทย์ สามารถดูแลผู้ป่วยได้อย่างปลอดภัย ซึ่งมูลนิธิเพื่อสถาบันพระปกเกล้า ได้ร่วมกับสมาคมแห่งสถาบันพระปกเกล้า ออกแบบห้องความดันลบขึ้น เพื่อมอบให้แก่โรงพยาบาลชุมชน และจะจัดส่งทีมวิศวกรจาก มหาวิทยาลัยพระจอมเกล้าธนบุรี ไปติดตั้งที่โรงพยาบาลทั้ง 4 แห่ง ภายในกลางเดือนมิถุนายน 2564
รมช.แรงงาน กล่าวต่อว่า โรงพยาบาลหลายแห่งมีความต้องการห้องความดันลบเป็นจํานวนมาก ดังนั้น หากเป็นไปได้ต้องการให้ถ่ายทอดความรู้นี้ให้แก่ครูฝึกของกรมพัฒนาฝีมือแรงงาน เพื่อนําองค์ความรู้ไปถ่ายทอดให้แก่แรงงาน เพื่อร่วมกันจัดทําห้องความดันลบเพิ่มเติม แล้วส่งมอบให้กับโรงพยาบาลที่ขาดแคลนต่อไป ซึ่งจะเป็นประโยชน์ต่อพี่น้องประชาชน ลดการสูญเสียชีวิตของผู้ป่วยจากการติดเชื้อโควิด-19 ได้ อีกทั้ง ยังเป็นการช่วยเหลือบุคลากรทางการแพทย์ด้วย
“ต้องขอขอบคุณมูลนิธิเพื่อสถาบันพระปกเกล้าและสมาคมแห่งสถาบันพระปกเกล้า ที่มอบห้องความดันลบช่วยเหลือผู้ป่วยจากการแพร่ระบาดของไวรัสโควิด-19 ในครั้งนี้ โรงพยาบาลทั้ง 4 แห่ง และพร้อมที่จะร่วมมือกับกรมพัฒนาฝีมือแรงงานในการถ่ายทอดองค์ความรู้นี้ให้แก่แรงงาน เพื่อเป็นประโยชน์และดูแลผู้ป่วยโควิด-19 ต่อไป และขอเป็นกําลังใจให้แพทย์ พยาบาล เจ้าหน้าที่ และทุกๆ คน เราจะผ่านวิกฤตนี้ไปด้วยกัน” รมช.แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-‘ลุงป้อม’ห่วงใยชาวแฟลตดินแดง สั่ง รมว.เฮ้ง ดูแลมอบหน้ากากอนามัย 100,000 ชิ้น ป้องกันโควิด-19
วันศุกร์ที่ 4 มิถุนายน 2564
‘ลุงป้อม’ห่วงใยชาวแฟลตดินแดง สั่ง รมว.เฮ้ง ดูแลมอบหน้ากากอนามัย 100,000 ชิ้น ป้องกันโควิด-19
รัฐมนตรีว่าการกระทรวงแรงงาน เผย ท่าน พล.อ.ประวิตร วงษ์สุวรรณ รองนายกรัฐมนตรี ห่วงใยประชาชนชาวแฟลตดินแดงที่ได้รับผลกระทบและเดือดร้อนจากโควิด มอบที่ปรึกษารัฐมนตรีว่าการกระทรวงแรงงาน ลงพื้นที่ชุมชนเคหะดินแดง 2 มอบหน้ากากอนามัย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ท่านพลเอก ประยุทธ์ จันทร์โอชา นายกรัฐมนตรี และ รมว.กลาโหม และ กระทรวงแรงงานภายใต้การนําของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใย พี่น้องประชาชนที่ได้รับผลกระทบและเดือดร้อนจากสถานการณ์การแพร่ระบาดของโรคโควิด-19 ผมในฐานะรัฐมนตรีว่าการกระทรวงแรงงาน จึงได้มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ลงพื้นที่เคหะชุมชนดินแดง 2 เพื่อมอบหน้ากากอนามัยให้แก่ นายวิชาญ เขียวแก้ว ประธานชุมชนเคหะดินแดง 2 เป็นผู้รับมอบ โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นางต้องใจ สุทัศน์ ณ อยุธยา ผู้ช่วยปลัดกระทรวงแรงงาน เข้าร่วมในครั้งนี้ด้วย ณ บริเวณลานอเนกประสงค์เคหะชุมชนดินแดง 2
นางธิวัลรัตน์ กล่าวว่า ในวันนี้ดิฉันได้รับมอบหมายจากท่านสุชาติ ชมกลิ่น รัฐมนตรีว่าการกระทรวงแรงงาน ให้ลงพื้นที่เคหะชุมชนดินแดง 2 เพื่อมอบหน้ากากอนามัยจํานวน 100,000 ชิ้น แก่ประธานชุมชน เพื่อนําไปส่งมอบแก่ประชาชนที่ได้รับผลกระทบและเดือดร้อนจากสถานการณ์การแพร่ระบาดของโรคโควิด-19 ซึ่งทางกระทรวงแรงงานได้รับอนุเคราะห์และจากการประสานจากหน่วยงานภาคเอกชน และคณะบุคคลต่าง ๆ อาทิ บริษัทพีทีที โกลบอล เคมิคอล จํากัด (มหาชน) สมาคมจัดหางานไทยไปต่างประเทศ บริษัทไทยนิปปอน สตีล เอ็นจิเนียริ่ง แอนด์คอนสตรัคชั่น จํากัด บริษัทนําคนต่างด้าวฯ ทีเอ็มซีแอล แมนเนจเม้นท์ จํากัด บริษัทศักดิ์สยาม อินเตอร์เนชั่นแนล จํากัด บริษัท เอชไอพี ดิจิตอล จํากัด และบริษัท รักษาความปลอดภัย เอชไอพี คราวด์ จํากัด คุณดาวเรือง เลขวรนันท์ ฯลฯ ที่ร่วมแรงร่วมใจกัน ช่วยกันเติมเต็มส่วนที่ขาดหายหรือสิ่งของจําเป็น ต่อพี่น้องประชาชน โดยนําหน้ากากอนามัยมามอบให้กระทรวงแรงงานนําไปส่งมอบให้แก่ประชาชนและบุคลากรทางการแพทย์ในการป้องกันโควิด-19 ทั้งนี้ ท่านรองนายกรัฐมนตรี พล.อ.ประวิตร วงษ์สุวรรณ ในฐานะที่ท่านกํากับดูแลกระทรวงแรงงานได้ฝากความห่วงใยมายังชาวแฟลตดินแดง ที่มีพี่น้องประชาชนอาศัยอยู่เกือบ 30,000 ราย และเพื่อเป็นขวัญและกําลังใจในการต่อสู้โควิด -19 ให้ก้าวข้ามไปด้วยกัน
รัฐบาลไทย-ข่าวทำเนียบรัฐบาล-กรมทางหลวงขยาย ทล.304 สาย ฉะเชิงเทรา - ต.เขาหินซ้อน
วันศุกร์ที่ 4 มิถุนายน 2564
กรมทางหลวงขยาย ทล.304 สาย ฉะเชิงเทรา - ต.เขาหินซ้อน
เพิ่มประสิทธิภาพคมนาคมขนส่งบนโครงข่ายทางหลวงและสนับสนุนโครงการพัฒนาระเบียงเศรษฐกิจภาคตะวันออก (EEC)
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 และสํานักก่อสร้างสะพาน ดําเนินโครงการก่อสร้างขยายทางหลวงหมายเลข 304 สาย ฉะเชิงเทรา - ต.เขาหินซ้อน ตอน อ.พนมสารคาม - ต.เขาหินซ้อน รวมสะพานข้ามแยกทางหลวงหมายเลข 319 (ถนนสุวินทวงศ์) พื้นที่จังหวัดฉะเชิงเทรา ตั้งแต่ กม. ที่ 102+500 - กม. ที่ 126+000 ระยะทาง 23.5 กิโลเมตร เพื่อพัฒนาโครงข่ายทางหลวงให้สามารถรองรับปริมาณการจราจรที่มีแนวโน้มสูงขึ้นในอนาคต เนื่องจากจังหวัดฉะเชิงเทราเป็น 1 ใน 3 จังหวัดที่อยู่ในโครงการพัฒนาระเบียงเศรษฐกิจภาคตะวันออก (Eastern Economic Corridor Development: EEC) ทั้งนี้ด้วยศักยภาพของพื้นที่และความพร้อมต่าง ๆ จึงมีนักลงทุนทั้งไทยและต่างชาติสนใจเข้ามาลงทุนจํานวนมาก เพื่อเพิ่มศักยภาพให้สูงขึ้น โครงการขยายทางหลวงหมายเลข 304 จึงเป็นอีกหนึ่งในโครงการที่ ทล. เล็งเห็นความจําเป็นที่จะดําเนินการก่อสร้างใหม่ เพื่อให้มีความสะดวกและปลอดภัยเป็นประโยชน์ต่อผู้ใช้เส้นทาง
ทล. ได้ดําเนินโครงการก่อสร้างขยายทางหลวงสายดังกล่าว โดยแบ่งการก่อสร้างเป็น 2 ตอน ตอนที่ 1 ระหว่าง กม. ที่ 102+500 - กม. ที่ 113+000 ระยะทาง 10.5 กิโลเมตร และตอนที่ 2 ระหว่าง กม. ที่ 113+000 - กม. ที่ 126+000 ระยะทาง 13 กิโลเมตร ก่อสร้างเป็นมาตรฐานทางชั้นพิเศษจากเดิม 4 ช่องจราจรเป็น 6 - 7 ช่องจราจร ผิวทางคอนกรีต กว้างช่องจราจรละ 3.50 เมตร ไหล่ทางด้านในกว้างข้างละ 1.50 เมตร ไหล่ทางด้านนอกกว้างข้างละ 2.50 เมตร แบ่งทิศทางการจราจรด้วยเกาะกลางแบบกดร่อง (DEPRESSED MEDIAN) สลับกับเกาะกลางแบบยก (RAISED MEDIAN) กว้างประมาณ 13 เมตร สําหรับในพื้นที่ชุมชนออกแบบเป็น 6 ช่องจราจร กว้างช่องจราจรละ 3.50 เมตร ไหล่ทางกว้าง 2.50 เมตร แบ่งทิศทางการจราจรด้วยเกาะกลางแบบยก (RAISED MEDIAN) กว้าง 5.10 เมตร มีทางบริการขนาด 2 ช่องจราจร กว้างช่องจราจรละ 3.50 เมตร ไหล่ทางกว้าง 2.50 เมตร พร้อมงานก่อสร้างสะพานคอนกรีตอัดแรง 3 แห่ง สะพานลอยคนเดินข้าม 2 แห่ง และติดตั้ง ไฟฟ้าแสงสว่างตลอดเส้นทาง งบโครงการก่อสร้างประมาณ 2,314 ล้านบาท ปัจจุบันการก่อสร้างมีความคืบหน้าแล้วกว่า 60% คาดว่าจะก่อสร้างแล้วเสร็จประมาณเดือนสิงหาคม 2565 ทั้งนี้มีบางช่วงที่ดําเนินการแล้วเสร็จและเปิดให้ใช้บริการเพื่ออํานวยความสะดวกแก่ประชาชนผู้ใช้เส้นทาง
เมื่อโครงการก่อสร้างแล้วเสร็จจะช่วยเพิ่มประสิทธิภาพของการคมนาคมขนส่งบนโครงข่ายทางหลวงที่สําคัญของประเทศ แก้ไขปัญหาการจราจรและรองรับการจราจรที่มีแนวโน้มการขยายตัวเพิ่มขึ้นในอนาคต ช่วยส่งเสริมศักยภาพการกระจายความเจริญทางด้านเศรษฐกิจในระดับท้องถิ่นและระดับประเทศ พร้อมทั้งสนับสนุนโครงการพัฒนาระเบียงเศรษฐกิจพื้นที่ภาคตะวันออกในพื้นที่จังหวัดฉะเชิงเทรา
รัฐบาลไทย-ข่าวทำเนียบรัฐบาล-ดีเดย์ 14 มิ.ย.นี้! เปิดลงทะเบียน “คนละครึ่งเฟส 3”
วันศุกร์ที่ 4 มิถุนายน 2564
ดีเดย์ 14 มิ.ย.นี้! เปิดลงทะเบียน “คนละครึ่งเฟส 3”
ดีเดย์ 14 มิ.ย.นี้! เปิดลงทะเบียน “คนละครึ่งเฟส 3”
เตรียมตัวให้พร้อมกับการลงทะเบียนรับสิทธิโครงการ คนละครึ่ง เฟส 3 ครอบคลุมกลุ่มเป้าหมาย 31 ล้านคน ซึ่งเป็นการใช้จ่ายในลักษณะร่วมจ่าย โดยรัฐจะสนับสนับสนุนให้ในอัตราร้อยละ 50 ของค่าใช้จ่าย หรือไม่เกิน 150 บาท/คน/วัน วงเงินรวม 3,000 บาท ตลอดโครงการ ระยะเวลาใช้จ่ายตั้งแต่เดือนก.ค. - ธ.ค. 64 โดยแบ่งวิธีรับสิทธิ ลงทะเบียน ดังนี้
.
อัลบั้มภาพ
ข่าวที่เกี่ยวข้อง
ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
Kick Off "เรามีเรา" ช่วยเหลือกลุ่มเปราะบางเดือดร้อนจากโควิด-19
“ม.33 เรารักกัน” รอบ 2 เงินเข้าวันไหนบ้าง เช็กเลย!!
ครม.อนุมัติมาตรการกระตุ้นเศรษฐกิจ ระยะเร่งด่วน  5 พฤษภาคม 2564
โครงการค่าตอบแทน เยียวยา ชดเชย และเสี่ยงภัยสําหรับการปฏิบัติงานของอาสาสมัครสาธารณสุขหมู่บ้าน (อสม.)
รัฐบาลไทย-ข่าวทำเนียบรัฐบาล-ดีเดย์ 14 มิ.ย.นี้! เปิดลงทะเบียน “คนละครึ่งเฟส 3”
วันศุกร์ที่ 4 มิถุนายน 2564
ดีเดย์ 14 มิ.ย.นี้! เปิดลงทะเบียน “คนละครึ่งเฟส 3”
...
เตรียมตัวให้พร้อมกับการลงทะเบียนรับสิทธิโครงการ คนละครึ่ง เฟส 3 ครอบคลุมกลุ่มเป้าหมาย 31 ล้านคน ซึ่งเป็นการใช้จ่ายในลักษณะร่วมจ่าย โดยรัฐจะสนับสนับสนุนให้ในอัตราร้อยละ 50 ของค่าใช้จ่าย หรือไม่เกิน 150 บาท/คน/วัน วงเงินรวม 3,000 บาท ตลอดโครงการ ระยะเวลาใช้จ่ายตั้งแต่เดือนก.ค. - ธ.ค. 64 โดยแบ่งวิธีรับสิทธิ ลงทะเบียน ดังนี้
.
อัลบั้มภาพ
ข่าวที่เกี่ยวข้อง
ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
SME มีเฮ ขยายเวลาพักชําระหนี้ถึงสิ้นปี 64 ช่วยผู้ประกอบการฝ่าโควิด-19
เปิดแนวทางลดภาระผู้ปกครองรับเปิดเทอม
อนุมัติแล้ว "วัคซีนซิโนแวค" ฉีดในภาวะฉุกเฉิน
มาแล้ววัคซีน LSDV ป้องกันโรคลัมปีสกิน
รัฐบาลไทย-ข่าวทำเนียบรัฐบาล-กสร. มุ่งมั่นสู่การให้บริการเป็นเลิศ ผ่านการประเมิน 3 รางวัลเลิศรัฐ ประจำปี 2564
วันศุกร์ที่ 4 มิถุนายน 2564
กสร. มุ่งมั่นสู่การให้บริการเป็นเลิศ ผ่านการประเมิน 3 รางวัลเลิศรัฐ ประจําปี 2564
กรมสวัสดิการและคุ้มครองแรงงาน ผ่านเกณฑ์การประเมินรางวัลเลิศรัฐ 2564 ขั้นตอนที่ 1 จากคณะอนุกรรมการพัฒนาระบบราชการฯ จํานวน 3 รางวัล
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า ตามที่สํานักงานคณะกรรมการพัฒนาระบบราชการ ประกาศรายชื่อหน่วยงานผ่านเกณฑ์การประเมิน รางวัลเลิศรัฐ ประจําปี 2564 ขั้นตอนที่ 1 ซึ่งมีสาขาบริการภาครัฐและสาขาการบริหารราชการแบบมีส่วนร่วม เป็นส่วนหนึ่งของรางวัลดังกล่าว โดยในปีนี้ กรมสวัสดิการและคุ้มครองแรงงานผ่านเกณฑ์การประเมินรางวัลในขั้นตอนที่ 1 จํานวน 3 รางวัล จากมติคณะอนุกรรมการพัฒนาระบบราชการ เกี่ยวกับการส่งเสริมการบริหารกิจการบ้านเมืองที่ดี และยกระดับคุณภาพและประสิทธิภาพภาครัฐ ในการประชุมครั้งที่ 2/2564 ได้แก่ รางวัลการบริหารราชการแบบมีส่วนร่วม ระดับดีเด่น ประเภทรางวัลสัมฤทธิผลประชาชนมีส่วนร่วม จากผลงาน นิคมอุตสาหกรรมต้นแบบ GOOD LABOUR PRACTICES : GLP โดยผ่านกลไกการบริหารแบบมีส่วนร่วม รางวัลการบริการภาครัฐ ระดับดี ประเภทพัฒนาการบริการ จากผลงาน "TLS" "GLP": คุ้มครองสิทธิพัฒนาคุณภาพชีวิตแรงงาน และ รางวัลการบริหารราชการแบบมีส่วนร่วม ระดับดี ประเภทรางวัลเปิดใจใกล้ชิดประชาชน สําหรับรางวัลเลิศรัฐ เป็นรางวัลแห่งเกียรติยศที่คณะกรรมการพัฒนาระบบราชการมอบให้หน่วยงานภาครัฐ เพื่อส่งเสริมการยกระดับประสิทธิภาพการให้บริการภาครัฐในการอํานวยความสะดวกและคุณภาพชีวิตที่ดีขึ้นของประชาชน รวมทั้งกระตุ้นและส่งเสริมการมีส่วนร่วมของประชาชนในการบริหารราชการให้เกิดผลในทางปฏิบัติอย่างเป็นรูปธรรมและยั่งยืน
อธิบดี กสร. กล่าวเพิ่มเติมว่า กรมสวัสดิการและคุ้มครองแรงงาน มีความมุ่งมั่นสู่การให้บริการเป็นเลิศ ในการพัฒนาการบริการตามนโยบายรัฐบาล ภายใต้การนําของ พลเอก ประยุทธ์ จันทร์โอชา นายกรัฐมนตรีและนายสุชาติ ชมกลิ่น รัฐมนตรีว่าการกระทรวงแรงงาน ที่มีความต้องการพัฒนาการให้บริการโดยยึดประชาชนเป็นศูนย์กลาง ทันต่อความต้องการและความคาดหวังของผู้รับบริการ ทั้งนี้ กรมสวัสดิการและคุ้มครองแรงงานได้ส่งเสริม สนับสนุน ให้ทุกหน่วยงานในสังกัดทั้งในส่วนกลางและส่วนภูมิภาคยกระดับมาตรฐานการให้บริการอย่างต่อเนื่องและยั่งยืน สอดคล้องกับนโยบายรัฐบาลในการเพิ่มประสิทธิภาพการให้บริการ เพื่อสร้างความพึงพอใจและความเชื่อมั่นให้กับประชาชน ผู้ใช้แรงงาน ตามหลักการปฏิบัติงานของกรมที่ว่า "กสร.คุ้มครองสิทธิ พัฒนาคุณภาพชีวิตแรงงาน"
รัฐบาลไทย-ข่าวทำเนียบรัฐบาล-“กรุงไทย” พลิกโฉมระบบจองซื้อหลักทรัพย์ผ่าน Krungthai NEXT สะดวกและง่ายในคลิกเดียว
วันศุกร์ที่ 4 มิถุนายน 2564
“กรุงไทย” พลิกโฉมระบบจองซื้อหลักทรัพย์ผ่าน Krungthai NEXT สะดวกและง่ายในคลิกเดียว
กรุงไทยพลิกโฉมระบบจองซื้อหลักทรัพย์ผ่าน Krungthai NEXT ด้วยบริการ Money Connect by Krungthai แบบ Single Sign-On เข้าระบบได้ทันทีไม่ต้อง Log in ซ้ํา ตอบโจทย์พฤติกรรมนักลงทุนยุคดิจิทัล ประเดิมเตรียมให้ลูกค้าจองซื้อหุ้นกู้ CPALL เริ่มวันที่ 11 มิ.ย.นี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ในช่วงสถานการณ์การแพร่ระบาดโควิด-19 เห็นได้ว่าเทคโนโลยีดิจิทัลเข้ามามีบทบาทสําคัญและเปลี่ยนแปลงพฤติกรรมผู้บริโภคในหลายด้าน สะท้อนจากตัวเลขการซื้อขายหุ้นผ่านทางระบบออนไลน์ที่มีการขยายตัวและมีสัดส่วนเพิ่มขึ้นต่อเนื่อง โดยเฉพาะการเปิดจองซื้อหุ้น "OR" หรือ บริษัท ปตท. น้ํามันและการค้าปลีก จํากัด (มหาชน) สําหรับประชาชนทั่วไป ผ่านช่องทางการจองซื้อหลักทรัพย์ผ่านระบบออนไลน์ Money Connect by Krungthai ในช่วงต้นปีที่ผ่านมา ได้รับการตอบรับจากลูกค้าเป็นอย่างดี โดยมีตัวเลขยอดจองซื้อผ่านช่องทางออนไลน์เพิ่มขึ้นถึง 70-80% ซึ่งในอนาคตธนาคารตั้งเป้าหมายเปิดให้ทําธุรกรรมจองซื้อหลักทรัพย์ผ่านช่องทางออนไลน์ 100%
จากพฤติกรรมที่เปลี่ยนแปลงไปของลูกค้า ธนาคารจึงพัฒนาระบบจองซื้อหลักทรัพย์ออนไลน์ Money Connect by Krungthai ผ่านแอปพลิเคชั่น Krungthai NEXT ให้สามารถใช้งานได้สะดวกรวดเร็วและตอบโจทย์การลงทุนทุกมิติ โดยปรับระบบเป็นแบบ Single Sign-On เพียงเปิดแอปฯ Krungthai NEXT เลือกฟีเจอร์บริการ และคลิกที่ปุ่ม Money Connect ก็สามารถ Log in เข้าเลือกดูรายการหลักทรัพย์ที่มีการเปิดเสนอขายและสามารถทํารายการจองซื้อได้ทันที โดยไม่ต้องกรอก Username และ Password เพื่อ Log in ซ้ํา อีกทั้งยังชําระเงินโดยการตัดบัญชีธนาคารได้ทันที ช่วยให้ลูกค้าลงทุนได้ง่ายในทุกขั้นตอน ไม่ต้องส่งใบจองซื้อหรือเอกสารแนบให้กับธนาคาร เพียงอัพเดทแอปฯ Krungthai NEXT เวอร์ชั่นล่าสุดก็สามารถทํารายการจองซื้อหลักทรัพย์ผ่านมือถือได้ง่ายๆ ลดการเดินทาง ลดการติดต่อสาขา และเลี่ยงการสัมผัสเงินสด โดยในวันที่ 11, 14-15 มิถุนายน นี้ ธนาคารจะเปิดจองซื้อหุ้นกู้ CPALL ด้วยระบบ Money Connect by Krungthai แบบ Single Sign-On ผ่านแอปพลิเคชัน Krungthai NEXT เป็นครั้งแรก นอกจากนี้ นักลงทุนยังสามารถจองซื้อหลักทรัพย์ผ่านระบบออนไลน์ได้ทั้งหุ้น หุ้นกู้ ทรัสต์เพื่อการลงทุนในอสังหาริมทรัพย์ (REIT) และกองทุนรวมโครงสร้างพื้นฐาน (Infrastructure Fund: IFF) อีกด้วย
สําหรับนักลงทุนและประชาชนที่สนใจแต่ยังไม่มีบัญชีธนาคารกรุงไทย หรือไม่มีบัญชีผู้ใช้งาน Krungthai NEXT เพียงดาวน์โหลดแอปฯ Krungthai NEXT และเปิดบัญชีออนไลน์ Krungthai NEXT Savings ก็สามารถเข้าใช้บริการ Money Connect by Krungthai เพื่อจองซื้อหลักทรัพย์ได้ทันที ทั้งนี้ สามารถสอบถามรายละเอียดเพิ่มเติมได้ที่ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-สำนักงานสลาก เตือนประชาชนการซื้อสลากผ่านแพลตฟอร์มออนไลน์เสี่ยงต่อการไม่ได้รับสลากมาขึ้นเงินรางวัล
วันศุกร์ที่ 4 มิถุนายน 2564
สํานักงานสลาก เตือนประชาชนการซื้อสลากผ่านแพลตฟอร์มออนไลน์เสี่ยงต่อการไม่ได้รับสลากมาขึ้นเงินรางวัล
ผู้อํานวยการสํานักงานสลากกินแบ่งรัฐบาล กล่าวถึงข่าวที่สื่อมวลชนนําเสนอกรณีข้าราชการครู ชาว จ.ชัยภูมิ ซื้อสลากงวดวันที่ 1 มิถุนายน 2564 หมายเลข 292972 จากแพลตฟอร์มขายลอตเตอรี่ออนไลน์แห่งหนึ่ง โดยไม่ได้รับสลากมาครอบครอง ปรากฏว่าสลากดังกล่าว ถูกรางวัลที่ 1
วันนี้ (4 มิถุนายน 2564) เวลา 11.00 น. พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล กล่าวถึงข่าวที่สื่อมวลชนนําเสนอ กรณีข้าราชการครู ชาวจังหวัดชัยภูมิ ท่านหนึ่งไปร้องทุกข์ที่สถานีตํารวจภูธรบ้านเขว้า จังหวัดชัยภูมิ ว่าได้ซื้อสลากงวดวันที่ 1 มิถุนายน 2564 หมายเลข 292972 จากแพลตฟอร์มขายลอตเตอรี่ออนไลน์แห่งหนึ่ง โดยไม่ได้รับสลากมาครอบครอง ปรากฏว่าสลากดังกล่าว ถูกรางวัลที่ 1 แต่ผู้ขายคือแพลตฟอร์มที่ปรากฎเป็นข่าว ได้ติดต่อขอจ่ายเงินรางวัลบางส่วน จํานวน 1,000,000 บาท ส่วนที่เหลือจะขอจ่ายเป็นเช็คให้งวดละ 500,000 บาท ทุก 15 วันจนครบ โดยอ้างว่าสลากที่ถูกรางวัลถูกพนักงานในบริษัทขโมยงัดตู้เซฟ และนําสลากที่ถูกรางวัลดังกล่าวไป แต่ก็ยังมิได้มีการแจ้งความ ต่อมาสํานักงานสลากกินแบ่งรัฐบาลได้ประสานข้อมูลกับสถานีตํารวจภูธรบ้านเขว้า จังหวัดชัยภูมิ พบว่าข้อเท็จจริงเป็นไปตามที่ปรากฏในสื่อ นั้น
ผู้อํานวยการสํานักงานสลากกินแบ่งรัฐบาล กล่าวว่า สํานักงานฯ ได้พิจารณาแล้วเห็นว่า จากข้อเท็จจริงดังกล่าวเป็นเพียงการซื้อขายหมายเลขโดยไม่มีตัวสลากมอบให้กับผู้ซื้อ แต่อ้างอิงผลการออกรางวัลสลากกินแบ่งรัฐบาล เข้าข่ายเป็นความผิด ตามพระราชบัญญัติการพนัน พ.ศ. 2478 สํานักงานสลากกินแบ่งรัฐบาล จึงมอบอํานาจให้นิติกร ไปร้องทุกข์กล่าวโทษผู้กระทําความผิดทุกฐานความผิดจากพฤติกรรมดังกล่าวข้างต้น
พันตํารวจเอกบุญส่งฯ กล่าวในตอนท้ายว่า สํานักงานฯ ได้มีการประกาศและประชาสัมพันธ์ เตือนผู้ซื้อสลากอย่างต่อเนื่อง ให้ใช้ความระมัดระวังในการซื้อสลากกินแบ่งผ่านแพลตฟอร์มออนไลน์ต่างๆ หากยังไม่ได้รับสลากมาไว้ในครอบครอง เมื่อถูกรางวัลท่านอาจไม่สามารถนําสลากมารับเงินรางวัลได้ จากกรณีที่เกิดขึ้นทําให้เป็นที่ประจักษ์แล้วว่า การซื้อขายสลากกินแบ่งรัฐบาลผ่านแพลตฟอร์มออนไลน์ต่างๆ เมื่อยังมิได้รับสลากมาไว้ในครอบครอง ทําให้เกิดปัญหาในการขึ้นเงินรางวัล ดังนั้นเพื่อความมั่นใจในการรับเงินรางวัล ผู้ซื้อควรจะได้รับสลากมาไว้ในการครอบครองทันที่ที่ซื้อ ไม่เช่นนั้นจะเกิดเหตุการณ์ในลักษณะนี้ขึ้นได้อีก
นอกจากนี้ สํานักงานฯ ขอเตือนตัวแทนจําหน่าย และผู้ซื้อจองล่วงหน้าฯ การนําสลากไปขายต่อผ่านแพลตฟอร์มออนไลน์หรือเว็บไซต์ต่างๆ เป็นการกระทําที่ผิดเงื่อนไขในสัญญา และหลักเกณฑ์การรับสลากไปจําหน่าย ทั้งนี้ จากการตรวจสอบอย่างเข้มข้นต่อเนื่อง ตั้งแต่งวดวันที่ 1 มีนาคม – 16 พฤษภาคม 2564 สํานักงานฯ ได้ดําเนินการยกเลิกสัญญาตัวแทนจําหน่ายรายย่อย สมาคม องค์กร ที่นําสลากไปขายต่อผ่านแพลตฟอร์มออนไลน์ต่างๆ แล้วจํานวน 3,415 ราย และยกเลิกการลงทะเบียนของผู้ซื้อ-จองล่วงหน้าฯ จํานวน 314 ราย รวมทั้งสิ้น 3,729 ราย จํานวนสลากทั้งหมด 108,786 ฉบับ และกรณีตัวแทนจําหน่ายสลากขายสลากเกินราคาผ่านแพลตฟอร์มต่างๆ รวมถึงการฉ้อโกงประชาชน ขณะนี้กองบังคับการปราบปรามการกระทําความผิดเกี่ยวกับการคุ้มครองผู้บริโภค (ปคบ) ได้ดําเนินการตรวจสอบและจับกุมผู้กระทําความผิดเกี่ยวกับกรณีดังกล่าวแล้ว รวมทั้งสิ้น 744 ราย ผู้อํานวยการสํานักงานสลากกินแบ่งรัฐบาล กล่าวในตอนท้าย
รัฐบาลไทย-ข่าวทำเนียบรัฐบาล-ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
วันศุกร์ที่ 4 มิถุนายน 2564
ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
.
ปัจจุบันการระบาดของโรคโควิด-19 มีแนวโน้มขยายวงกว้าง ทีมด่านหน้าอย่างชาว อสม. ยังคงเฝ้าระวัง และคัดกรองบุคคลที่เดินทางเข้ามาในชุมชนตนเอง พร้อมลงพื้นที่สร้างความเข้าใจเรื่องวัคซีนให้แก่ประชาชนอย่างต่อเนื่อง
.
เพื่อเป็นการสร้างขวัญ และกําลังใจที่ดีให้แก่ชาว อสม. ล่าสุด รัฐบาลได้อนุมัติค่าตอบแทนให้แก่ชาว อสม. ต่อเนื่องอีก 3 เดือน (ก.ค. - ก.ย. 64) วงเงินรวมไม่เกิน 1,575.4950 ล้านบาท
.
สําหรับ โครงการค่าตอบแทน เยียวยา ชดเชย และเสี่ยงภัย สําหรับการปฏิบัติงานของอาสาสมัครสาธารณสุขประจําหมู่บ้าน (อสม.) นั้น ได้ทํามาอย่างต่อเนื่องตั้งแต่เดือนมี.ค. 63 - มิ.ย. 64 เป็นระยะเวลา 16 เดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ดีเดย์ 14 มิ.ย.นี้! เปิดลงทะเบียน “คนละครึ่งเฟส 3”
Kick Off "เรามีเรา" ช่วยเหลือกลุ่มเปราะบางเดือดร้อนจากโควิด-19
“ม.33 เรารักกัน” รอบ 2 เงินเข้าวันไหนบ้าง เช็กเลย!!
ครม.อนุมัติมาตรการกระตุ้นเศรษฐกิจ ระยะเร่งด่วน  5 พฤษภาคม 2564
โครงการค่าตอบแทน เยียวยา ชดเชย และเสี่ยงภัยสําหรับการปฏิบัติงานของอาสาสมัครสาธารณสุขหมู่บ้าน (อสม.)
รัฐบาลไทย-ข่าวทำเนียบรัฐบาล-ปล่อยปลา 3 ล้านตัว ฟื้นฟูทรัพยากรสัตว์น้ำใน กทม.
วันศุกร์ที่ 4 มิถุนายน 2564
ปล่อยปลา 3 ล้านตัว ฟื้นฟูทรัพยากรสัตว์น้ําใน กทม.
วันพฤหัสบดีที่ 22 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ความเจริญของถนนหนทางและบ้านเรือนในเขตชุมชนเมือง โดยเฉพาะในพื้นที่ กทม. ทําให้ทรัพยากรธรรมชาติลดจํานวนลงอย่างต่อเนื่อง รัฐบาลจึงดําเนินโครงการฟื้นฟูทรัพยากรปลาน้ําจืด โดยปล่อยพันธุ์ปลา 5 ชนิด ได้แก่ ปลาตะเพียนขาว ปลาตะเพียนทอง ปลากระแห ปลากาดํา และปลาหมอไทย รวม 3 ล้านตัว ในแหล่งน้ําสาธารณะของพื้นที่ กทม. ฝั่งตะวันออก ครอบคลุม 3 เขต ได้แก่ หนองจอก มีนบุรี และลาดกระบัง พร้อมทั้งสร้างความตระหนักรู้แก่ชุมชนให้เห็นคุณค่าและมีส่วนร่วมในการอนุรักษ์และฟื้นฟูทรัพยากรสัตว์น้ํา รักษาความหลากหลายทางชีวภาพ เพื่อให้พันธุ์ปลาเหล่านี้เติบโตเป็นแหล่งอาหาร สร้างอาชีพ เสริมรายได้ ให้แก่ประชาชนและชุมชนได้อย่างยั่งยืน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิฯ พร้อมด้วยสำนักงานยุติธรรมจังหวัดมุกดาหาร ร่วมให้การช่วยเหลือกรณีน้องชมพู่ ด.ญ.วัย 3 ขวบ หายตัวปริศนา เสียชีวิตบนเขากลางป่า จังหวัดมุกดาหาร
วันศุกร์ที่ 4 มิถุนายน 2564
กระทรวงยุติธรรม โดยกรมคุ้มครองสิทธิฯ พร้อมด้วยสํานักงานยุติธรรมจังหวัดมุกดาหาร ร่วมให้การช่วยเหลือกรณีน้องชมพู่ ด.ญ.วัย 3 ขวบ หายตัวปริศนา เสียชีวิตบนเขากลางป่า จังหวัดมุกดาหาร
กระทรวงยุติธรรม โดยกรมคุ้มครองสิทธิฯ พร้อมด้วยสํานักงานยุติธรรมจังหวัดมุกดาหาร เตรียมลงพื้นที่ติดตามกรณีการเสียชีวิตของน้องชมพู่ ด.ญ.วัย 3 ขวบ หลังเจ้าหน้าที่ตํารวจได้ออกหมายจับผู้ต้องสงสัยในคดีแล้ว
สืบเนื่องจาก เมื่อวันที่ 11 พฤษภาคม 2563 น้องชมพู่ ด.ญ.วัย 3 ขวบ ได้หายตัวปริศนาไปในช่วงที่พ่อแม่ออกจากบ้านไปทํางานที่ไร่ตั้งแต่เช้าตรู่จึงปล่อยให้น้องชมพู่อยู่กับพี่สาวอายุ 13 ปี แต่มาทราบภายหลังว่าได้หายตัวไป จนกระทั่งวันที่ 14 พฤษภาคม 2563 ได้พบเป็นศพเสียชีวิตบนเขาภูเหล็กไฟ จังหวัดมุกดาหาร ตามที่เป็นข่าว
นายสมศักดิ์ เทพสุทิน รัฐมนตรีว่าการกระทรวงยุติธรรม ได้แสดงความห่วงใยและติดตามอย่างใกล้ชิดมาโดยตลอด ทราบว่ากรณีนี้ ทางสํานักงานยุติธรรมจังหวัดมุกดาหารได้มีการลงพื้นที่และรับคําขอเป็นที่เรียบร้อยแล้ว ตั้งแต่ช่วงเกิดเหตุ เมื่อวันที่ 15 พฤษภาคม 2563 พร้อมทั้งประสานติดตามผลการสืบสวนจากพนักงานสอบสวน ที่สถานีตํารวจภูธรกกตูมและผู้บังคับการตํารวจภูธรจังหวัดมุกดาหาร ซึ่งได้รับแจ้ง ณ ขณะนั้น ว่าอยู่ระหว่างการดําเนินการสืบสวนสอบสวนเพราะไม่ทราบแน่ชัด ว่าสาเหตุการตายเกิดจากอะไร จึงยังไม่สามารถที่จะแจ้งความคืบหน้าของคดี ณ เวลานั้นได้ จนกระทั่งมีข่าวล่าสุดว่าทางเจ้าหน้าที่ตํารวจได้ออกหมายจับผู้ต้องสงสัยในคดีนี้แล้ว ซึ่งในวันที่ 4 มิถุนายน 2564 สํานักงานยุติธรรมจังหวัดมุกดาหาร จะลงพื้นที่ติดตามเรื่องกับพนักงานสอบสวนต่อไป
นายเรืองศักดิ์ สุวารี อธิบดีกรมคุ้มครองสิทธิและเสรีภาพ กล่าวว่า กรณีผู้เสียหายในคดีอาญา หากถูกผู้อื่น กระทําให้เสียชีวิตโดยที่ตนไม่มีส่วนเกี่ยวข้องในการกระทําความผิด ทายาทมีสิทธิได้รับการช่วยเหลือเยียวยาในฐานะที่ตกเป็นเหยื่อ ได้แก่ (1) ค่าตอบแทนกรณีถึงแก่ความตาย จํานวน 50,000 บาท (2) ค่าจัดการศพ จํานวน 20,000 บาท (3) ค่าขาดอุปการะเลี้ยงดู จํานวน 40,000 บาท รวมเป็นเงินทั้งสิน 110,000 บาท ทั้งนี้ ขึ้นอยู่กับดุลพินิจของคณะอนุกรรมการฯ ประจําจังหวัดมุกดาหารเป็นสําคัญ
"กระทรวงยุติธรรม โดยกรมคุ้มครองสิทธิและเสรีภาพ พร้อมให้ความช่วยเหลือเยียวยาประชาชนที่ตกเป็นเหยื่อ หรือผู้เสียหายในคดีอาญา เพื่ออํานวยความยุติธรรม ลดความเหลื่อมล้ํา สร้างความเป็นธรรมให้เกิดขึ้นกับสังคมไทย โดยสามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สํานักงานยุติธรรมจังหวัด ทุกแห่งทั่วประเทศ) หรือ ติดต่อที่ สายด่วนยุติธรรม โทร. 1111 กด 77"
รัฐบาลไทย-ข่าวทำเนียบรัฐบาล-รมว.แรงงาน รับมอบอาหารจาก ซีพีเอฟ หนุนบุคลากรทางการแพทย์ฉีดวัคซีนผู้ประกันตนสู้โควิด-19
วันศุกร์ที่ 4 มิถุนายน 2564
รมว.แรงงาน รับมอบอาหารจาก ซีพีเอฟ หนุนบุคลากรทางการแพทย์ฉีดวัคซีนผู้ประกันตนสู้โควิด-19
รัฐมนตรีว่าการกระทรวงแรงงาน รับมอบอาหารสําเร็จรูปพร้อมทานจากซีพีเอฟ สนับสนุนบุคลากรทางการแพทย์ฉีดวัคซีนแก่ผู้ประกันตน จํานวน 45 จุดในพื้นที่กรุงเทพมหานคร สร้างภูมิคุ้มกัน ควบคุมป้องกันการแพร่ระบาดของโควิด -19 ให้ก้าวข้ามสถานการณ์ไปด้วยกัน
เมื่อวันที่ 4 มิถุนายน 2564นายสุชาติ ชมกลิ่น รัฐมนตรีว่าการกระทรวงแรงงานรับมอบอาหารสําเร็จพร้อมรับประทานจาก คุณประสิทธิ์ บุญดวงประเสริฐ ประธานคณะผู้บริหาร และคุณพิมลรัตน์ รีพัฒนาวิจิตรกุล ประธานผู้บริหารทรัพยากรบุคคล บริษัท เจริญโภคภัณฑ์อาหาร จํากัด (มหาชน) หรือ ซีพีเอฟ มูลค่ากว่า 6 ล้านบาท เพื่อสนับสนุนการปฏิบัติหน้าที่ให้บุคลากรทางการแพทย์และเจ้าหน้าที่สํานักงานประกันสังคมที่ให้บริการฉีดวัคซีนสําหรับผู้ประกันตน จํานวน 45 จุดทั่วกรุงเทพมหานคร ณ ห้องจัตุมงคล ชั้น 6 อาคารกระทรวงแรงงาน โดยมีนางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
นายสุชาติกล่าวว่า จากสถานการณ์การแพร่ระบาดของโควิด-19 ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และท่านรองนายกรัฐมนตรี พล.อ.ประวิตร วงษ์สุวรรณ ซึ่งท่านกํากับดูแลกระทรวงแรงงาน ได้มีความห่วงใยพี่น้องผู้ใช้แรงงานในระบบประกันสังคมตามมาตรา 33 จึงได้ให้กระทรวงแรงงาน โดยสํานักงานประกันสังคม บูรณาการความร่วมมือกับสํานักนายกรัฐมนตรี ศูนย์บริหารสถานการณ์การแพร่ระบาดของโควิด-19 (ศบค.) กระทรวงสาธารณสุข และโรงพยาบาลในเครือข่ายสํานักงานประกันสังคม เพื่อดําเนินการกระจายวัคซีนแก่ผู้ประกันตนมาตรา 33 ในพื้นที่ 45 จุดทั่วกรุงเทพมหานคร
“วันนี้ กระทรวงแรงงาน ขอขอบคุณภาคเอกชน อย่างซีพีเอฟ ที่ร่วมแรงร่วมใจกับภาครัฐ สนับสนุนอาหารสําเร็จพร้อมทานมามอบแก่บุคลากรทางการแพทย์และเจ้าหน้าที่สํานักงานประกันสังคมที่ให้บริการฉีดวัคซีนสําหรับผู้ประกันตน ที่ร่วมกันปฏิบัติงานด้วยความทุ่มเท เสียสละในการฉีดวัคซีนเพื่อสร้างภูมิคุ้มกันให้แก่ผู้ประกันตน ควบคุมและป้องกันการแพร่ระบาดของโควิด -19 โดยอาหารที่ได้รับมอบในวันนี้จะนําไปส่งให้บุคลากรทางการแพทย์และเจ้าหน้าที่สํานักงานประกันสังคมที่ให้บริการฉีดวัคซีนสําหรับผู้ประกันตนจํานวน 45 จุดทั่วกรุงเทพมหานคร โดยเริ่มส่งอาหารตั้งแต่วันที่ 7 มิถุนายนนี้เป็นต้นไป ทั้งนี้ เพื่อเป็นการช่วยแบ่งเบาภาระและเป็นการสร้างขวัญกําลังใจในการต่อสู้กับการแพร่ระบาดของโควิด-19 ให้ก้าวข้ามสถานการณ์นี้ไปด้วยกัน”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-ดีอีเอส เตรียมอนุมัติเลข 4 หลัก หนุน สธ.-หมอพร้อม  เพื่อช่องทางบริการฉีดวัคซีน โควิด-19
วันเสาร์ที่ 5 มิถุนายน 2564
ดีอีเอส เตรียมอนุมัติเลข 4 หลัก หนุน สธ.-หมอพร้อม  เพื่อช่องทางบริการฉีดวัคซีน โควิด-19
ดีอีเอส เตรียมอนุมัติเลข 4 หลัก หนุน สธ.-หมอพร้อม
เพื่อช่องทางบริการฉีดวัคซีน โควิด-19
เมื่อวันที่4มิถุนายน2564นายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคมประธานประชุมคณะทํางานพิจารณาการขอรับการจัดสรรหมายเลขโทรคมนาคมพิเศษ(แบบสั้น4หลัก)ครั้งที่3-2564ณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมที่ประชุมพิจารณาการขอรับจัดสรรหมายเลขโทรศัพท์แบบสั้น4หลักของกระทรวงสาธารณสุข(สธ.) ตามที่สธ.แจ้งว่าปัจจุบันสธ.ได้มีการพัฒนาLine Official Accountหมอพร้อมเพื่อสนับสนุนระบบการจองฉีดวัคซีนแก่ประชาชนกลุ่มเป้าหมายในระยะที่2 ให้กลุ่มผู้สูงอายุ60ปีขึ้นไป และบุคคลที่มีโรคประจําตัว7กลุ่มโรคจํานวน16ล้านคนระยะที่3สําหรับประชาชนทั่วไปดังนั้นสธ.มีแผนในการจัดตั้งCall Centerเพื่อเป็นช่องทางหนึ่งในการให้ข้อมูลที่อุปสรรคจากการจองฉีดวัคซีนผ่านหมอพร้อมในการนี้คณะทํางานได้เล็งเห็นความจําเป็นเร่งด่วนในการเพิ่มช่องทางการติดต่อสื่อสารเพื่อบริการอํานวยความสะดวกให้ประชาชน ซึ่งการเพิ่มหมายเลข4หลังนั้นเป็นช่องทางที่ง่ายต่อการจดจําดังนั้นจึงขอเชิญผู้แทนจากสธ.มาชี้แจงความเป็นจําเป็นในการขอรับหมายเลขเพื่อพิจารณาในลําดับถัดไป
**********
รัฐบาลไทย-ข่าวทำเนียบรัฐบาล-ดีอีเอส เร่งผลักดันอินเทอร์เน็ตเป็นสาธารณูปโภคพื้นฐาน เก็บข้อมูลกลุ่มเป้าหมาย ยึดกรอบตามมาตรา 17 พรบ.ประกอบกิจการโทรคมนาคม 2544
วันศุกร์ที่ 4 มิถุนายน 2564
ดีอีเอส เร่งผลักดันอินเทอร์เน็ตเป็นสาธารณูปโภคพื้นฐาน เก็บข้อมูลกลุ่มเป้าหมาย ยึดกรอบตามมาตรา 17 พรบ.ประกอบกิจการโทรคมนาคม 2544
ดีอีเอส เร่งผลักดันอินเทอร์เน็ตเป็นสาธารณูปโภคพื้นฐาน เก็บข้อมูลกลุ่มเป้าหมาย ยึดกรอบตามมาตรา 17 พรบ.ประกอบกิจการโทรคมนาคม 2544
เมื่อวันที่4มิถุนายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทํางานเสนอแนะแนวทางการดําเนินการให้อินเทอร์เน็ตเป็นสาธารณูปโภคพื้นฐานโดยมีนายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมพร้อมด้วยผู้เกี่ยวข้องร่วมประชุมณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยที่ประชุมร่วมพิจารณาในประเด็นข้อมูลความเห็นและข้อเสนอแนะของคณะทํางานเสนอแนะแนวทางการดําเนินการให้อินเทอร์เน็ตเป็นสาธารณูปโภคพื้นฐานซึ่งที่ประชุมมอบหมายฝ่ายเลขาฯประสานกับหน่วยงานที่เกี่ยวข้องเพื่อศึกษารวบรวมข้อมูลของกลุ่มเป้าหมายเกี่ยวกับแนวทางในการให้บริการอินเทอร์เน็ตโดยยึดกรอบการดําเนินภารกิจตามมาตรา17ของพรบ.ประกอบกิจการโทรคมนาคม2544สําหรับมาตรา17มีสาระสําคัญคือให้คณะกรรมการมีหน้าที่จัดให้มีการบริการโทรคมนาคมพื้นฐานโดยทั่วถึงและให้มีอํานาจกําหนดให้ผู้รับใบอนุญาตต้องจัดให้มีการบริการโทรคมนาคมอาทิจัดให้มีบริการโทรคมนาคมในพื้นที่ชนบทพื้นที่ที่มีผลตอบแทนการลงทุนต่ําพื้นที่ที่ยังไม่มีผู้ให้บริการหรือมีแต่ไม่ทั่วถึงและเพียงพอรวมทั้งจัดให้มีบริการในสถานศึกษาศาสนสถานสถานพยาบาลหรือการให้บริการในลักษณะตามที่คณะกรรมการกําหนดแก่ผู้มีรายได้น้อยตลอดจนบริการโทรคมนาคมที่อํานวยความสะดวกแก่คนพิการเด็กคนชราและผู้ด้อยโอกาสทางสังคมเป็นต้น
***********
รัฐบาลไทย-ข่าวทำเนียบรัฐบาล-ก.แรงงาน จัดกิจกรรมจิตอาสามอบถุงยังชีพ “มีแล้วแบ่งปัน” แก่ชาวบ้านแฟลตดินแดง ที่ได้รับผลกระทบโควิด-19 เฉลิมพระเกียรติสมเด็จพระนางเจ้าฯ พระบรมราชินี
วันศุกร์ที่ 4 มิถุนายน 2564
ก.แรงงาน จัดกิจกรรมจิตอาสามอบถุงยังชีพ “มีแล้วแบ่งปัน” แก่ชาวบ้านแฟลตดินแดง ที่ได้รับผลกระทบโควิด-19 เฉลิมพระเกียรติสมเด็จพระนางเจ้าฯ พระบรมราชินี
รัฐมนตรีว่าการกระทรวงแรงงาน เป็นประธานในพิธีมอบถุงยังชีพ “มีแล้วแบ่งปัน” กิจกรรมจิตอาสาบําเพ็ญสาธารณประโยชน์เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2564 ให้แก่ผู้แทนคณะกรรมการเคหะชุมชนดินแดง 2
เมื่อวันที่ 4 มิถุนายน 2564นายสุชาติ ชมกลิ่น รัฐมนตรีว่าการกระทรวงแรงงานเป็นประธานในพิธีมอบถุงยังชีพ “มีแล้วแบ่งปัน” กิจกรรมจิตอาสาบําเพ็ญสาธารณประโยชน์เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2564 ให้แก่ผู้แทนคณะกรรมการเคหะชุมชนดินแดง 2 โดยมี นายวิชาญ เขียวแก้ว ประธานชุมชนเคหะดินแดง 2 และกรรมการแฟลตเป็นตัวแทนประชาชนในเคหะชุมชนดินแดง 2 เป็นผู้รับมอบ ซึ่งถุงยังชีพ “มีแล้วแบ่งปัน” ประกอบด้วยสิ่งของเครื่องอุปโภคโภคบริโภค และของใช้ที่จําเป็นในชีวิตประจําวัน อาทิ ข้าวสาร บะหมี่กึ่งสําเร็จรูป ปลากระป๋อง นม ยารักษาโรค หน้ากากอนามัย และเครื่องอุปโภคอื่น ๆ จํานวน 520 ชุด เพื่อนําไปช่วยเหลือประชาชนที่ได้รับผลกระทบและเดือดร้อนจากสถานการณ์การแพร่ระบาดของโรคโควิด-19 ณ บริเวณโถงด้านล่างอาคารกระทรวงแรงงาน โดยมีนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายสุชาติกล่าวต่อว่า กิจกรรมจิตอาสาบําเพ็ญสาธารณประโยชน์ “มีแล้วแบ่งปัน” ในวันนี้ กระทรวงแรงงานจัดขึ้นเพื่อเฉลิมพระเกียรติเนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2564 แสดงออกถึงความจงรักภักดีและสํานึกในพระมหากรุณาธิคุณ อีกทั้งเป็นการช่วยเหลือประชาชนที่ได้รับผลกระทบและความเดือดร้อนจากสถานการณ์การแพร่ระบาดของโรคโควิด-19 โดยเฉพาะชาวชุมชนแฟลตดินแดง
ทั้งนี้ ชุมชนเคหะดินแดง 2 มีอาคารที่พักจํานวน 55 อาคาร ห้องพัก 5,962 ห้อง มีประชาชนพักอาศัยทั้งสิ้น 29,810 คน มีประชาชนติดเชื้อโควิด-19 และรักษาตัวในสถานพยาบาลของรัฐ จํานวน 30 ราย มีครัวเรือนที่กักตัวและให้ความช่วยเหลือ 30 ครัวเรือน ประมาณ 120 คน กลุ่มเปราะบาง ครัวเรือนที่มีผู้สูงอายุช่วยเหลือตนเองไม่ได้ 300 ครัวเรือน มีผู้พิการที่ต้องดูแลช่วยเหลือ 100 ครัวเรือน ปัจจุบันสถานการณ์โควิด-19 ในภาพรวมภายในบริเวณเคหะชุมชนดินแดง 2 มีจํานวนผู้ติดเชื้อลดลง ส่วนใหญ่มีอาการไม่น่าเป็นห่วง รักษาตามกําหนดระยะเวลาสามารถกลับบ้านได้ สําหรับมาตรการป้องกันโควิด-19 คณะกรรมการเคหะชุมชนดินแดง 2 มีการประชาสัมพันธ์ให้ประชาชนผู้อยู่อาศัยได้สวมใส่หน้ากากอนามัยตลอดเวลาเมื่อออกจากที่พัก มีการตรวจคัดกรองโควิด-19 แก่แม่ค้าพ่อค้าในตลาดกลางเคหะชุมชนดินแดง 2 รวมทั้งกําชับให้มีการปฏิบัติตามมาตรการของ ศบค.อย่างเคร่งครัดอีกด้วย
รัฐบาลไทย-ข่าวทำเนียบรัฐบาล-โฆษกกระทรวงยุติธรรม เผย เงินกองทุนยุติธรรมมีเพียงพอ ไม่กระทบต่อการช่วยเหลือประชาชน
วันศุกร์ที่ 4 มิถุนายน 2564
โฆษกกระทรวงยุติธรรม เผย เงินกองทุนยุติธรรมมีเพียงพอ ไม่กระทบต่อการช่วยเหลือประชาชน
นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม เผยว่า กองทุนยุติธรรมเป็นทุนหมุนเวียนที่ได้รับเงินอุดหนุนที่ได้รับจากรัฐบาลหรือเงินที่ได้รับจากงบประมาณ และยังมีเงินหลักประกันการปล่อยตัวชั่วคราวที่ได้รับกลับคืนมาเมื่อคดีถึงที่สุด
จากการพิจารณาร่าง พ.ร.บ.งบประมาณรายจ่ายประจําปีงบประมาณ พ.ศ. 2565 การประชุมสภาผู้แทนราษฎร ครั้งที่ 2 (สมัยสามัญประจําปีครั้งที่หนึ่ง) เป็นพิเศษ ในวันพุธที่ 2 มิถุนายน 2564 มีมติอนุมัติงบประมาณรายจ่ายในส่วนของสํานักงานกองทุนยุติธรรม กระทรวงยุติธรรม จํานวน 30 ล้านบาท และปรากฏการแสดงความคิดเห็นทางสื่อสังคมออนไลน์ว่า “กองทุนยุติธรรมซึ่งมีหน้าที่ช่วยเหลือเรื่องเงินประกันตัวและจ้างทนายถูกตัดงบจาก 150 ล้านบาทเหลือ 30 ล้านบาท ความยุติธรรมที่ล่าช้าคือความไม่ยุติธรรม คนจนต้องติดคุกรอไปก่อน” นั้น
นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม เปิดเผยว่า กองทุนยุติธรรมเป็นทุนหมุนเวียนที่ได้รับเงินอุดหนุนที่ได้รับจากรัฐบาลหรือเงินที่ได้รับจากงบประมาณ และยังมีเงินหลักประกันการปล่อยตัวชั่วคราวที่ได้รับกลับคืนมาเมื่อคดีถึงที่สุด ดังนั้น เงินงบประมาณประจําปีจึงเป็นเพียงแหล่งรายได้ส่วนหนึ่งในการดําเนินงานของกองทุนยุติธรรม โดยในปีงบประมาณ พ.ศ. 2565 กองทุนยุติธรรมมีร่างแผนใช้จ่ายประจําปีเป็นเงินจํานวน 263 ล้านบาท และคาดว่าจะมีรายได้จากเงินงบประมาณ 30 ล้านบาท และเงินที่ติดตามกลับคืนจากคดีที่ถึงที่สุดระหว่างปีงบประมาณ อีกประมาณ 100 ล้านบาท จึงคาดว่าจะนําเงินสะสมมาสมทบค่าใช้จ่ายประมาณ 133 ล้านบาท โดยที่กองทุนมีเงินทุนสะสมอยู่ 648.9 ล้านบาท ดังนั้น การที่กองทุนยุติธรรมได้รับการจัดสรรงบประมาณ จํานวน 30 ล้านบาทในปี 2565จึงไม่มีผลกระทบต่อการให้ความช่วยเหลือแก่ประชาชนแต่อย่างใด และการจัดสรรงบประมาณดังกล่าวก็เป็นไปตามนโยบายรัฐบาลที่ให้หน่วยรับงบประมาณนําเงินนอกงบประมาณมาสมทบการใช้จ่าย
นอกจากนี้ กองทุนยุติธรรมยังได้มีความร่วมมือกับสํานักงานศาลยุติธรรมในการใช้หนังสือรับรองการชําระเงินในรูปแบบเอกสารอิเล็กทรอนิกส์ เพื่อทดแทนการใช้เช็คเป็นหลักประกันการปล่อยตัวชั่วคราว รวมทั้ง พัฒนาระบบการยื่นคําขอปล่อยตัวชั่วคราวผ่านระบบออนไลน์ โดยคาดว่าจะเริ่มดําเนินการได้ในเดือนตุลาคม 2564 ส่งผลให้กองทุนยุติธรรมลดงบประมาณค่าใช้จ่ายในการดําเนินงานลง และสามารถให้ความช่วยเหลือประชาชนได้อย่างรวดเร็วมากยิ่งขึ้น
ทั้งนี้ กระบวนการพิจารณาให้ความช่วยเหลือของกองทุนยุติธรรมในปัจจุบันก็สามารถดําเนินการได้อย่างรวดเร็วขึ้น โดยมีคําขอรับความช่วยเหลือ ร้อยละ 88.13 ที่พิจารณาเสร็จได้ตามระยะเวลามาตรฐาน ซึ่งเป็นสัดส่วนที่สูงขึ้นกว่าปี 2563 ที่ทําได้ร้อยละ 78.18 และปี 2662 ที่ทําได้ร้อยละ 65.26
อย่างไรก็ตาม หากประชาชนต้องการติดต่อขอรับความช่วยเหลือของกองทุนยุติธรรรม สามารถติดต่อได้ที่ โทรศัพท์ 02 -1415454 (ส่วนกลาง) หรือผ่านช่องทางออนไลน์ของสํานักงานกองทุนยุติธรรม ได้แก่ Website :กองทุนยุติธรรม https://jfo.moj.go.th/ หรือ Facebook : กองทุนยุติธรรม กระทรวงยุติธรรม และยังสามารถยื่นคําขอรับความช่วยเหลือออนไลน์ผ่านแอปพลิเคชัน Justice Care
รัฐบาลไทย-ข่าวทำเนียบรัฐบาล-ยืนยัน ยังไม่เก็บค่าใช้น้ำสาธารณะในภาคเกษตรกรรม
วันศุกร์ที่ 4 มิถุนายน 2564
ยืนยัน ยังไม่เก็บค่าใช้น้ําสาธารณะในภาคเกษตรกรรม
วันพุธที่ 21 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากกระแสความกังวลเกี่ยวกับภาระของประชาชนที่มีรายได้น้อยจากการจัดเก็บค่าใช้น้ําสาธารณะในภาคเกษตรกรรม ตาม พ.ร.บ.ทรัพยากรน้ํา พ.ศ.2561 รัฐบาลยืนยันว่า ยังไม่มีการเก็บค่าใช้น้ําอย่างแน่นอน เนื่องจากยังต้องผ่านการพิจารณาอีกหลายขั้นตอน เพื่อให้ได้มาตรการที่รัดกุม เหมาะสม และเป็นธรรม ซึ่งหลักการเบื้องต้นคือ การใช้น้ําเพื่ออุปโภคบริโภคในครัวเรือน และการทําเกษตรและปศุสัตว์รอบแรกของปี จะไม่มีการเก็บค่าใช้น้ํา แต่หากทํารอบที่ 2 ในเนื้อที่มากกว่า 66 ไร่ จะเก็บค่าใช้น้ํา เพื่อกระตุ้นให้ทุกฝ่ายวางแผนการใช้น้ําอย่างมีประสิทธิภาพ ลดการใช้น้ําในช่วงฤดูแล้ง เพราะจะส่งผลกระทบต่อการรักษาระบบนิเวศ การผลักดันน้ําเค็ม และทําให้เกิดภาวะการขาดแคลนน้ําได้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี